b'\n_START_ARTICLE_\nMoneta Sleet\n_START_SECTION_\nZgodnje \xc5\xbeivljenje\n_START_PARAGRAPH_\nSleet se je rodil v Owensboroju, Kentucky.  Z novinarstvom se je spoznaval \xc5\xbee na srednji \xc5\xa1oli Western High School, kjer je deloval kot urednik \xc5\xa1olskega \xc4\x8dasopisa.  Diplomiral je cum laude na Kolid\xc5\xbeu Kentucky State (danes znanem kot Univerza Kentucky State), kolid\xc5\xbeu z afri\xc5\xa1koameri\xc5\xa1ko tradicijo. Leta 1947 je na Univerzi New York opravil \xc5\xa1e magisterij iz novinarstva.\n_START_SECTION_\nRevija Ebony\n_START_PARAGRAPH_\nLeta 1955 se je zaposlil pri reviji Ebony.  V naslednjih 41 letih je ustvaril fotografije mladih Muhammada Alija, Dizzyja Gillespieja, Stevieja Wonderja in Billieja Holidaya. Poleg nagrajene fotografije Corette Scott King je v svoj fotografski objektiv na pogrebu Malcolma X-a ujel \xc5\xa1e eno \xc5\xbealujo\xc4\x8do vdovo, Betty Shabazz.  Zbirko fotografij Special Moments in African American History: The photographs of Moneta Sleet, Jr. 1955-1996 so izdali po njegovi smrti leta 1999.\n_START_SECTION_\nZasebno \xc5\xbeivljenje\n_START_PARAGRAPH_\nMoneta Sleet je o\xc4\x8de Gregoryja M. Sleeta, ameri\xc5\xa1kega okrajnega sodnika za podro\xc4\x8dje Delaware.'